open-index/open-wikipedia-markdown huggingface dataset:
מיכאיל מורוזוב

**מיכאיל מורוזוב** (ברומנית: **Mihail Moruzov**; 16 בספטמבר 1887 - 27 בנובמבר 1940) היה מייסד שירות הריגול והריגול הנגדי הרומני ומנהלו בשנים 1924 - 1940. היה חבר בקמרילה של קרול השני, מלך רומניה, ונרצח על ידי הלגיונרים.
## חייו
מיכאיל מורוזוב נולד בכפר זביל (Zebil) במחוז טולצ'אה, ברומניה, במשפחה של קוזאקים, שמצאו בה מקלט במועד לא ידוע. אביו, כמו סבו לפניו, היה כומר בכנסייה הרוסית של טולצ'אה. למיכאיל היו 4 אחים ושתי אחיות. הוא נישא והתגרש פעמיים - עם אשתו הראשונה, מריה אנטון ורארו, נולדה לזוג בת, אך זמן קצר לאחר מכן האישה נפגעה בתאונה ונשארה משותקת. הזוג נפרד בהסכמה, כדי לא להפריע לקריירה של מיכאיל, וב-1932, כשהבת הייתה בת 7, התגרשו רשמית. האישה השנייה, תאודורה סנדולסקו, הייתה מורה לצרפתית. לזוג לא היו ילדים. הם התגרשו ב-1938.

מורוזוב החל את הקריירה שלו בשירותי המודיעין כמודיע פשוט, והתקדם בהדרגה בשירות הביטחון של דלתת הדנובה. בנוסף לרומנית ידע רוסית ובולגרית, אך לא שפות מערביות, וסיים רק שלוש כיתות תיכון (שווה ערך לכיתה ז', כי בית הספר היסודי היה בן 4 כיתות), ועובדות אלה הכבידו על קידומו. הוא הצטיין בזיכרון מצוין וכשנזקק לידע מסוים היה פונה למומחים ולומד בעל פה.

בתזכיר שכתב מורוזוב על פעילותו במלחמת העולם הראשונה מצוין מאבקו בעריקים רוסים מצבא רומניה, המאבק שלו נגד התעמולה הגרמנית והבולגרית בקרב היחידות הרוסיות ברומניה, לכידת הקולונל הגרמני פון מאייר, הממונה על שירותי המודיעין הגרמני בדוברוג'ה ובחוף הים השחור, מעצרם של 156 מרגלים גרמנים ועוד.

ב-1920 נעצר ונחקר מורוזוב בחשד שפעל כמרגל בולגרי או סובייטי; בחקירה לא אוששו החשדות והוא שוחרר. לאחר המלחמה נידונה ברומניה התארגנות מחודשת של שירותי המודיעין, וב-1924 הועמד מורוזוב בראש "השירות החשאי למודיעין" (Serviciul Secret de Informații), שכונה בדרך כלל בשם "סיגורנצה". ב-1928 נדרש מורוזוב לארגן מחדש את סיגורנצה, כך שיהפוך לשירות מודיעין מהשורה העולמית הראשונה, שיוכל להתחרות עם הבריטים, הצרפתים, האמריקאים והסובייטים.

מורוזוב פעל למען האינטרסים של קרול השני, מלך רומניה בכל מיני הזדמנויות, איתור תמונות עירום של פילגשו, אלנה לופסקו, ביום ביגמיה ליון אנטונסקו ועוד. הוא היה למרכיב חשוב בקמרילה של קרול השני, מלך רומניה ותמך בתפיסת השלטון הדיקטטורית שלו. הוא פעל לדיכוי התנועה הלגיונרית, אך בו-זמנית טיפח קשרים עם קבוצת לגיונרים ובראשם הוריה סימה.

לאחר הדחתו של המלך קרול השני והגעתם לשלטון של יון אנטונסקו והלגיונרים, נעצר מורוזוב ונכלא בז'ילבה. הוא נרצח במקום כליאתו בטבח ז'ילבה.

## קישורים חיצוניים
* Mihail Moruzov si infiintarea SSI 
* Mihail Moruzov, spionul care a luptat pentru Romania Mare 
* Ion Antonescu este vinovat de moartea tatei! 

קטגוריה:גנרלים רומנים
קטגוריה:קורבנות רציחות פוליטיות ברומניה
קטגוריה:הקמרילה של קרול השני
קטגוריה:קהילת המודיעין הרומנית
קטגוריה:ילידי 1887
קטגוריה:רומנים שנפטרו ב-1940
M3 גריז

**M3 גריז** (באנגלית: **M3 Grease**) הוא תת מקלע מתוצרת ארצות הברית, בעל קליבר 11.43 מ"מ. הרובה נכנס לשירות צבא ארצות הברית ב-12 בדצמבר 1942, בזמן מלחמת העולם השנייה.

בדומה לסטן הבריטי, הרובה היווה פתרון זול ופשוט יותר לייצור המוני ובכך למעשה היה אלטרנטיבה לרובה ה-M1 תומפסון שהיה יקר ומסובך מאוד לייצור.

השם "רובה גריז" ניתן לנשק על ידי החיילים האמריקאים שהשוו את המראה הכללי שלו למשאבת גריז ידנית של מכונאי.

רובה הגריז היה חביב בשל גודלו הזעיר ביחידות מוצנחות ומוטסות, טנקיסטים ונהגים. הגריז שימש אפילו צוותי טנקים במלחמת המפרץ.

## תכנון ופיתוח
ה-M3 גריז פותח משתי סיבות:
# להוות אלטרנטיבה זולה לרובה ה-M1 תומפסון שהיה תת-המקלע העיקרי באותה עת, ועלותו הגבוהה והליך יצורו המורכב יצרו צורך באלטרנטיבה זולה ופשוטה יותר.
# הפחתת קצב האש על מנת לחסוך בתחמושת.

## ראו גם
* M1 תומפסון (קודמו בצבא ארצות הברית)
* MP40 (רובה גרמני שקדם לו והשפיע על עיצובו)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:תת-מקלעים אמריקאיים
קטגוריה:נשק קל אמריקאי במלחמת העולם השנייה
Sounds of Silence

**Sounds of Silence** (בתרגום מילולי: **צלילי שקט**) הוא אלבום האולפן השני של צמד הפולק-רוק האמריקאי סיימון וגרפונקל, שיצא ב-17 בינואר 1966.

בשנת 1968 הגיע למקום ה-21 ברשימת בילבורד 200. בשנת 2012 נבחר האלבום על ידי ספריית הקונגרס האמריקאי כראוי לשימור ארוך טווח, ונכנס לארכיון הספרייה.

## שיר הנושא - The Sound of Silence

שיר הנושא של האלבום, “The Sound of Silence”, יצא כסינגל ב-1965, והוא השיר שפותח את האלבום.

השיר הופיע גם באלבומם הראשון של הצמד, , אך בגרסה אקוסטית. ללא ידיעתם של סיימון או גרפונקל, הוסיף טום וילסון – שהפיק את אותו האלבום – ליווי של גיטרה חשמלית, גיטרת באס ותופים לגרסה האקוסטית של השיר, והגרסה החדשה היא שמופיעה ב-"Sounds of Silence".

בשנת 1967 הופיע השיר בסרט "הבוגר" של מייק ניקולס.

## רשימת שירים
כל השירים נכתבו על ידי פול סיימון, למעט "Anji", שנכתב על ידי דייוי גרהאם, ולמעט קטעי הבונוס:

## קישורים חיצוניים

## הערות שוליים

קטגוריה:אלבומי סיימון וגרפונקל
קטגוריה:אלבומים באנגלית
קטגוריה:אלבומי פולק רוק
קטגוריה:אלבומי חברת קולומביה רקורדס
חנה גרינבאום סולומון

**חנה גרינבאום סולומון** (באנגלית: **Hannah Greenebaum Solomon**; 14 בינואר 1858, שיקגו, אילינוי - 7 בדצמבר 1942, שם) הייתה פעילה חברתית ומייסדת של המועצה הלאומית של נשים יהודיות, הארגון הראשון של נשים יהודיות בארצות הברית. בפועלה, הצליחה סולומון לגשר בין זרמים ביהדות ארצות הברית וברחבי העולם.

## קורות חייה
סולומון נולדה ב-1858 כרביעית מבין עשרה ילדים למיכאל ושרה גרינבאום. אביה, מיכאל גרינבאום, היגר מגרמניה לארצות הברית. הוא היה חלק מקבוצת היהודים הראשונה שהתיישבה בפתאי העיר שיקגו. הוריה של סולומון היו מופת למעורבות אזרחית: אמה ארגנה את קבוצת התפירה הראשונה של נשים יהודיות בשיקגו, שתפרה בגדים לנזקקים ואביה הקים חבורה ספרותית יהודית והתנדב ככבאי. כמו כן הוא סייע בהקמת בית הכנסת הרפורמי הראשון בשיקגו, על אף שהמשפחה השתייכה לזרם האורתודוקסי.

ב-1876 חנה ואחותה הנרייט היו שתי הנשים היהודיות הראשונות שנבחרו להצטרף למועדון האליטיסטי של נשות שיקגו. שם החלה חנה סולומון לגבש את רעיונותיה עבור המועצה הלאומית של נשים יהודיות (NCJW). מועדון הנשים בשיקגו התמקד בחינוך ופילנתרופיה. סולומון החלה להיות מעורבת בהקמה של אגודה לאומית לנשים יהודיות מתוך מחסור ברור בארגונים לנשים יהודיות ורצון לקדם שינוי.

אירוע נוסף שהשפיע על סולומון היה הכינוס של פרלמנט דתות העולם (Parliament of the World's Religions) ב-1893 בשיקגו. גברים יהודים מנעו השתתפות נשים יהודיות בפרלמנט, דבר שדחף את חנה סולומון להקים את האגודה. במפגש שהתקיים בשיקגו באותה השנה הוחלט להקים את המועצה הלאומית של נשים יהודיות (ארצות הברית). סולומון נבחרה כיושבת ראש פה אחד. ב-1896 היו חברות בארגון 3,300 חברות ב-50 סניפים. סולומון ביקשה לסיים את כהונתה כיושבת ראש בשנת 1905 בעקבות בעיות בריאות ועייפות.

פעילותה הציבורית של סולומון כללה תפקידים נוספים כגון נשיאת בית הספר המקצועי לבנות באילינוי. היא הצטרפה למאבקן של ג'וליה לאתרופ ולוסי פלאוור, פעילות למען זכויות ילדים, להקמת בית המשפט הראשון לנוער בשיקגו והייתה פעילה בקידום חוקים עירוניים הנוגעים לילדים.

לאורך כל התקופה בה הייתה פעילה המועצה הלאומית של נשים יהודיות (ארצות הברית) חנה סולומון הסתמכה על משפחתה שתמכה בה ובפועלה. בעלה, הנרי סולומון היה מלווה אותה בנסיעות עסקים, וב-1904 כל המשפחה נסעה לברלין לכינוס מועצת נשים בין-לאומית.

חנה גרינבאום סלומון זכתה וזוכה להכרה על עבודתה החלוצית. דבריה עדיין משמשים השראה למועצה הלאומית של נשים יהודיות (ארצות הברית): "לשפר את איכות חיים של נשים, ילדים ומשפחות ו... להבטיח את זכויות פרט וחירויות לכל". ב-1955 בית ספר יסודי בשיקגו נקרא על שמה. המועצה הלאומית של נשים יהודיות (ארצות הברית) מחלקת פרס שנתי על שמה מאז 1978 לאנשים וקהילות שפועלים ברוח חזון הארגון.

## קישורים חיצוניים

* בת' ונגר, 
* 
* 

## הערות שוליים

קטגוריה:אמריקאים ילידי אילינוי
קטגוריה:יהודיות אמריקאיות
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:שיקגו: אישים
קטגוריה:חברות היכל התהילה הלאומי לנשים
קטגוריה:אמריקאיות שנולדו ב-1858
קטגוריה:אמריקאים שנולדו ב-1858
קטגוריה:אמריקאיות שנפטרו ב-1942
קטגוריה:אמריקאים שנפטרו ב-1942
ננסי ספיץ

**ננסי ספיץ** (באנגלית: **Nancy Spitz**), היא שחיינית אמריקאית-יהודיה בעבר, אלופת ארצות הברית, אלופה ושיאנית המכביה השמינית.

אחיה, מארק ספיץ, מגדולי הספורטאים והשחיינים בכל הזמנים. הוא אלוף אולימפי בעל 11 מדליות אולימפיות, מהן 9 מדליות זהב ושיאן עולם ב-5 משחים אישיים שונים. זכה ב-7 מדליות זהב באולימפיאדה אחת (מינכן 1972), מספר מדליות הזהב הרב ביותר שזכה בו ספורטאי כלשהו עד לבייג'ינג 2008.

## ביוגרפיה
### המכביה
בתחרויות השחייה של המכביה השמינית שנערכו בבריכת השחייה "גלי גיל" ברמת גן בתחילת אוגוסט 1969 זכתה ספיץ ב-5 מדליות, מהן 4 זהב ו-1 כסף. מדליות זהב, במשחה ל-200 מטר חופשי בשיא מכביה חדש של 2:13.9 דקות, במשחה ל-400 מטר חופשי בשיא מכביה חדש של 4:43.5 דקות, במשחה ל-800 מטר חופשי בשיא מכביה חדש של 9:40.5 דקות ובמשחה שליחות 4x100 מטר חופשי בשיא מכביה חדש של 4:22.4 דקות מדליית כסף, במשחה ל-100 מטר חופשי בתוצאה של 1:03.7 דקות בזמן זהה למנצחת מורין קפלן מדרום אפריקה. בשלב המוקדמות קבעה ספיץ שיא מכביה חדש של 1:03.4 דקות. 

באליפות ארצות הברית שנערכה בלוס אנג'לס, קליפורניה באוגוסט 1970 סיימה ספיץ במקום שישי במשחה ל-400 מטר חופשי בתוצאה של 4:33.9 דקות.

באליפות ארצות הברית בבריכת 25 יארד שנערכה באפריל 1971 זכתה ספיץ במדליית זהב במשחה ל-200 יארד חופשי בתוצאה של 1:55.8 דקות.

## הערות שוליים

קטגוריה:שחייניות יהודיות אמריקאיות
קטגוריה:אלופות המכביה: שחייניות
פריז-ברסט

[ממוזער|גרסת [פיליפ קונטיצ'יני למאפה (המהווה מעגל של פחזניות מחוברות יחד)]]
**פריז ברסט** או **פארי ברסט** (בצרפתית: **Paris–Brest**) הוא מאפה קינוח צרפתי בצורת עיגול, עשוי בצק רבוך (בצק פחזניות), חתוך לרוחבו וממולא בקרם, על פי רוב קרם מוסלין פרלינה (מחית פרלינה, חמאה וקרם פטיסייר) או קרם וניל, לעיתים קרם ערמונים) שמזולף בצורת עיגולים. המאפה מעוטר בשקדים פרוסים או באבקת סוכר.

## היסטוריה
המאפה נוצר לראשונה על ידי האופה לואי דורן בשנת 1910 לציון מרוץ האופניים פריז–ברסט–פריז שהחל בשנת 1891. צורתו העגולה מסמלת את צורת גלגל האופניים, מעגלי הקרם מסמלים את תנועת הגלגל, ואבקת הסוכר מסמלת את האבק שרוכבי האופניים מעיפים ברוכבם.

המאפה נעשה פופולרי בקרב רוכבי מרוץ פריז-ברסט עקב ערכו הקלורי הגבוה.

את המאפה ניתן למצוא כיום במאפיות רבות (פטיסרי) ברחבי צרפת, והוא נפוץ בעיקר בערים פריז וברסט על שמן הוא נקרא.

## קישורים חיצוניים

* פריז ברסט באתר עוגיונט
* פארי ברסט "חובה לאכול אחד לפני שמתים"
* פריז ברסט באתר "מטבח קטן שלי"

## הערות שוליים

קטגוריה:המטבח הצרפתי: קינוחים
סנטה קלרה (קליפורניה)

ממוזער|217x217 פיקסלים|מתחם המיסיון סנטה קלרה דה אסיס נוסד על ידי הספרדים בשנת 1777.
ממוזער|קרב סנטה קלרה ב-1847, האמריקאים נלחמו בין הקליפורניוס (קליפורנאים היספנים), היה אחד הקרבות האחרונים של כיבוש קליפורניה.**סנטה קלרה** (באנגלית: **Santa Clara**) היא עיר במחוז סנטה קלרה שבמדינת קליפורניה בארצות הברית. העיר נמצאת במרכז עמק הסיליקון. על פי מפקד האוכלוסין בשנת 2020, מונה אוכלוסיית סנטה קלרה מעל 131 אלף תושבים, מה שהופך אותה לעיר התשיעית הכי מאוכלסת באזור מפרץ סן פרנסיסקו. היא גובלת בסן חוזה, סאניווייל וקופרטינו.

בסנטה קלרה שוכן המטה העולמי של חברת אינטל, וכן של חברות נוספות בתחום, בהן NVIDIA, אפלייד מטיריאלס, פאלו אלטו נטוורקס ואינטל סקיוריטי (בעבר מקאפי).

האקלים בסנטה קלרה דומה לאקלים הים תיכוני: עונת החורף היא גשומה ועונת הקיץ שטופת שמש.

## היסטוריה
לפני הגעתם של האירופים במאה ה-18, שבט הטמיאן של אומת אוהלונה של ילידי קליפורניה אכלס את האזור במשך כמה אלפי שנים.

### התקופה הספרדית
האירופאי הראשון שביקר בעמק היה חוזה פרנסיסקו אורטגה בשנת 1769. הספרדים החלו ליישב את קליפורניה עם 21 משלחות, ומתחם המיסיון סנטה קלרה דה אסיס נוסד ב-1777.

### התקופה המקסיקנית
קרב סנטה קלרה (1847), אחד מהקרבות האחרונים של כיבוש קליפורניה, נערך בין משלחת הקליפורניוס (קליפורנאים היספנים), בראשות פרנסיסקו סאנצ'ז, נגד הכוחות האמריקניים הפולשים.

### התקופה האמריקנית
בשנת 1851, מכללת סנטה קלרה הוקמה בשטח המיסיון המקורי. ב-1852 התאגדה סנטה קלרה כעיר; בשנת 1862 היא הפכה למוסמכת על ידי המדינה

במהלך המאה הבאה, הכלכלה התרכזה בחקלאות מאחר שמטעים וירקות שגשגו באדמה הפורייה. עד תחילת המאה ה-20, האוכלוסייה הגיעה ל-5,000 נפשות ונשארה בערך זהה במשך שנים רבות.

בשנת 1905, הטיסות הציבוריות הראשונות בוצעו מעל סנטה קלרה בדאונים שתוכננו על ידי ג'ון ג'יי מונטגומרי. תעשיית המוליכים למחצה, שצמחה בסביבות 1960, שינתה את העיר ואת עמק סנטה קלרה; מעט מהעבר החקלאי של המקום נותר.

בית החולים הראשון של סנטה קלרה נבנה בשנת 1963. מבנה זה, בשדרות קיילי, הוחלף בשנת 2007 במרכז רפואי חדש של קייזר פרמננטה הממוקם על הכביש המהיר לורנס ברחוב הומסטד.

סנטה קלרה הייתה גם ביתו של המתקן המרכזי לבריאות הנפש, Agnews State Hospital. לפי שירות הפארקים הלאומיים, יותר מ-100 בני אדם נהרגו באתר זה ברעידת האדמה של 1906. האתר הוא הבית לשעבר של סאן מיקרוסיסטמס והוא רשום במרשם הלאומי של מקומות היסטוריים.

## אתרים
* מוזיאון טריטון לאמנות

## ערים תאומות
לסנטה קלרה 3 ערים תאומות:
* 
* 
* 

## קישורים חיצוניים

* 
* 

## הערות שוליים

*
קטגוריה:קליפורניה: ערים
קטגוריה:עמק הסיליקון
קטגוריה:מחוז סנטה קלרה: ערים
קטגוריה:יישובים שהוקמו ב-1852
KIC 8462852

**KIC 8462852** הוא כוכב הנמצא בקבוצת הכוכבים ברבור, במרחק 454 פארסק (1,480 שנות אור) מכדור הארץ. עם דרגת בהירות נראית של 11.7, לא ניתן לצפות בכוכב בעין בלתי-מזוינת. בספטמבר 2015 פורסם מסמך על ידי מספר אסטרונומים של ניתוח תנודות אור יוצאות דופן של הכוכב כפי שנמדד על ידי טלסקופ החלל קפלר, אשר עוקב אחר שינויים בבהירות של כוכבים מרוחקים במטרה לגלות כוכבי לכת חוץ-שמשיים.

באוקטובר 2015 קיבל הכוכב סיקור תקשורתי נרחב בגלל השערות שטענו כי עקומת האור החריגה של הכוכב יכולה להצביע על פעילות המקושרת לחיים מחוץ לכדור הארץ. במאי 2017 חזרה התופעה וטלסקופים מרחבי העולם החלו מכוונים לעבר הכוכב כדי ללמוד על התופעה.

## מידע מטלסקופ החלל קפלר
נתוני בהירות על הכוכב שנאספו בטלסקופ החלל קפלר מראים נפילות לא מחזוריות קטנות בעוצמת הבהירות, יחד עם שני אירועי נפילות בהירות משמעותיים המתרחשים בערך כל 750 ימים. הנושא נחקר על ידי מדענים. השינויים בבהירות הכוכב יכולים להיות פתאומיים ובהם ירידה של עד 15% או 22% בבהירות. לשם השוואה, כוכב לכת בגודל של צדק מפחית את הבהירות רק ב-1%, דבר המצביע על כך שמה שחוסם את האור מהכוכב במהלך הירידות הגבוהות אינו כוכב אחר, אלא משהו שמכסה עד חצי מרוחב הכוכב. התחזית הצפויה לירידה גדולה בבהירות כל 750 ימים הייתה אמורה להתרחש סביב אפריל 2015, אך היא לא תועדה בשל תקלה בטלסקופ החלל קפלר.

## מדידות נוספות
כיוון שלא נמצאה מחזוריות בניבוי התופעה, נדרש לעקוב אחר הכוכב באופן רציף ובמספר אורכי גל. אסטרונומים פתחו בקמפיין מימון המונים כדי לעקוב אחר הכוכב באופן שוטף באמצעות הטלסקופ בלוס קמברס. ב-19 במאי 2017 אותרה ירידה משמעותית בבהירות הכוכב, ואסטרונומים ברחבי העולם הפנו את הטלסקופים במגוון אורכי גל כדי לעקוב אחר התופעה בזמן אמת.

## השערות
בהתבסס על הסיווג הספקטרלי של הכוכב, לא ניתן לייחס את השינויים הגדולים בבהירות לכוכב משתנה, לכן עלו מספר השערות לגבי קיומו של חומר המקיף את הכוכב וחוסם את האור. אף אחת מההשערות לא הצליחה להסביר את נתוני התצפית באופן מלא.

השערה אחת היא שההפחתה באור מקורה בענן שביטים מפוררים המקיפים את הכוכב במסלול אליפטי שמרחקו מהכוכב הוא כמרחק של עננת אורט מהשמש. בתרחיש הזה כוח המשיכה מכוכב קרוב גורם לשביטים, לנוע לכיוון הכוכב. ראיות התומכות בהשערה כוללות את העובדה שלכוכב יש בן זוג ננס אדום במרחק קטן יחסית של 132 מיליארד קילומטרים (885 יחידות אסטרונומיות). עם זאת, הרעיון שיש כמות רבה כל כך של כוכבי שביט המקיפים את הכוכב, שמסוגלת לחסום כ-22% מאורו, מוטל בספק.

השערה נוספת היא שהכוכב נכנס לאחרונה לשדה אסטרואידים אך תרחיש של התנגשות מסיבית בכמות גדולה של גופים אמור ליצור ענן חם שזוהר באור תת-אדום, אך במדידות ספקטרוסקופיות ברזולוציה גבוהה שהתבצעו וכן ניתוח של ספקטרום האנרגיה הנפלטת לא הראו שקיימת פליטה משמעותית בתחום התת-אדום, ובכך נשללה ההשערה. השערה נוספת היא התנגשות של שני כוכבי לכת שיצרה ענן גדול של שברים, אך אירועים כאלה הם נדירים ביותר ומאוד לא סביר שטלסקופ החלל קפלר אכן צפה באירוע מסוג זה.

האסטרונום ג'ייסון רייט מעלה השערה שהאובייקטים שגורמים להבהוב הכוכב הם חלק ממגה-מבנים שנבנו על ידי יישות מחוץ לכדור הארץ, בדומה לכדור דייסון, כדור היפותטי שנבנה סביב הכוכב על ידי ציוויליזציה מתקדמת, במטרה לקלוט את האור מהכוכב ולנצלו לשימוש כאנרגיה. בפרויקט סט"י מתכננים להפנות את צלחות הרדיו לכיוון שהכוכב על מנת לבדוק שידורי רדיו ממנו.

## ראו גם
* אות ה"וואו!"
* נוסחת דרייק
* סולם קרדשב

## קישורים חיצוניים

* 
* 
* 

## הערות שוליים

קטגוריה:קבוצת הכוכבים ברבור
קטגוריה:כוכבי הסדרה הראשית מסוג F
דייוויד באמבר

**דייוויד ג'יימס באמבר** (באנגלית: **David James Bamber**; נולד ב-19 בספטמבר 1954) הוא שחקן אנגלי, הידוע מהופעותיו בטלוויזיה ובתיאטרון. הוא חבר באקדמיה המלכותית לאמנות הדרמה.

## ביוגרפיה
באמבר נולד בוולקדן, שליד מנצ'סטר. בספטמבר 1973 היה חבר בתיאטרון לנוער של מנצ'סטר, ושיחק בתפקיד פנדארוס במחזה "טרוילוס וקרסידה". הוא למד דרמה באוניברסיטת בריסטול והמשיך את לימודי המשחק ב-RADA, שם זכה בשנת 1979 במדליית זהב.

באמבר הרבה להופיע בטלוויזיה הבריטית, בסדרות טלוויזיה, במיני-סדרות ובסרטי טלוויזיה שונים. הוא שיחק בעיבוד של ה-BBC לספר "הבודהה מהפרברים" מאת חניף קוריישי, ובסדרת הדרמה "גאווה ודעה קדומה" על פי הרומן של ג'יין אוסטן, בה גילם את מר קולינס, הדודן של בני משפחת בנט.

עוד שיחק בתפקיד, ג'וליאן ויתאקר, שר זוטר במשרד האוצר, בפרק בסדרה "The New Statesman" בכיכובו של ריק מייאל. ב-1997 כיכב בתפקיד אריק סלאט בשתי העונות של הסדרה "Chalk" של סטיבן מופאט.

להכרה בינלאומית זכה בשנים 2005–2007 כשהופיע בתפקיד מרקוס טוליוס קיקרו בסדרה "רומא" של HBO / BBC2. בסדרה "פוארו" השתתף בפרק "The Double Clue" בעונה השלישית בה גילם אספן תכשיטים שנשדד. בסרט "מבצע ואלקירי" בבימויו של בריאן סינגר הוא שיחק בתפקיד אדולף היטלר.

באמבר הוא גם שחקן תיאטרון. ב-1995 זכה בפרס לורנס אוליבייה לשחקן הטוב ביותר על הופעתו כגאי במחזה "My Night with Reg". ב-1996 חזר על התפקיד בעיבוד הטלוויזיוני של ה-BBC.
בתסכית אודיו של "דוקטור הו" גילם באמבר את הקיסר קונסטנטינוס בפרק "The Council of Nicaea". עוד שיחק ב-2008 בתפקיד ג'רמי לונגסטף בסדרה הרדיופונית "The Way We Live Right Now".

### חיים אישיים
באמבר נשוי לשחקנית ג'וליה סוויפט, בתם של השחקנים דייוויד סוויפט ופולה ג'ייקובס. לבני הזוג יש שני בנים: תיאו (יליד 1991) ואיתן (יליד 1999). המשפחה מתגוררת בצפון לונדון.

## פילמוגרפיה

## קישורים חיצוניים

* הדף של דייוויד באמבר באתר "Pride and Prejudice"

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אישים זוכי פרס אוליבייה
קטגוריה:חברי הלהקה השייקספירית המלכותית
קטגוריה:חברי התיאטרון המלכותי הלאומי
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1954
פרוש מצוי

שמאל|ממוזער|נקבת הפרוש המצוי

**פָּרוּשׁ מצוי** (שם מדעי: *Fringilla coelebs*) הוא מין של ציפור שיר נודדת, ממשפחת הפרושיים. הוא קרוב משפחה של פרוש הרים.

הפרוש המצוי עובר בישראל בתקופת החורף, לפני נדידת האביב, החל מחודש אוקטובר. ציפור זו היא הקטנה במשפחת הפרושיים. לזכר כיפה וצווארון אפורים תכלכלים. רוב גופו בצבע ערמוני, חום אדמדם. כנפיים חומות, גרון וגחון ערמוניים, גב חום אפרפר, מקור ירקרק או צהבהב, אברות כנף חומות ששוליהן לבנבנים. צבעי הנקבה עמומים יותר. לזכר קול חזק יחסית, בו הוא משתמש לצורך חיזור.

תפוצת הפרוש המצוי היא ברוב מדינות אירופה, על פני אסיה לכיוון סיביר, ובמערב עד אפריקה. הוא מעדיף שטחי חורש פתוחים ולעיתים קרובות מחפש מזון על הקרקע. התטולה היא בדרך כלל של 4–5 ביצים, אשר בוקעות לאחר כ-13 ימים. פרחון הגוזלים הוא תוך כ-14 ימים, אך שני ההורים ממשיכים להאכילם עוד מספר שבועות. הפרוש הוא ציפור נודדת. עם התקרב החורף היא נודדת מאתרי הקינון שלה למעונות-חורף באזורים חמים יותר, ושבה עם התקרב הקיץ, לאתרי הקינון שלה באירופה.

## קישורים חיצוניים

* 

* פרוש מצוי, באתר המרכז לטיפוח ציפורי הבר

## הערות שוליים

קטגוריה:טקסונים שתוארו בידי קארולוס לינאוס
קטגוריה:ארץ ישראל: פרושיים
קטגוריה:פרושיים
קטגוריה:גרמניה: עופות
קטגוריה:לטביה: עופות
קטגוריה:בעלי חיים שתוארו ב-1758
טים מינצ'ין

**טימות'י דייוויד "טים" מינצ'ין** (באנגלית **Timothy David "Tim" Minchin**; נולד ב-7 באוקטובר 1975) הוא קומיקאי, שחקן ומוזיקאי אוסטרלי. הוא נולד בנורת'האמפטון שבאנגליה וגדל בפרת' שבאוסטרליה המערבית.
## קריירה
מינצ'ין ידוע בעיקר בזכות הקומדיות המוזיקליות שלו. הוא הופיע בטלוויזיה באוסטרליה, בריטניה ובארצות הברית. לאחר שגדל בפרת', הוא למד באוניברסיטת אוסטרליה המערבית ובאקדמיה המערב-אוסטרלית לאומנויות הבמה, ואז עבר למלבורן בשנת 2002. המופע שלו, Darkside, הביא אותו לתודעה הציבורית וזכה להצלחה מסחררת בפסטיבל הבינלאומי לקומדיה במלבורן ב-2005 ובפסטיבל אדינבורו של אותה שנה. ב-2013, שיחק מינצ'ין בתפקיד כוכב רוק בשם אטיקוס פץ' בסדרה קליפורניקיישן. בחלק גדול משיריו הוא נוהג לבקר בחריפות את הדת ואת מה שהיא מייצגת בעיניו.

למינצ'ין יש רקע בתיאטרון והוא הופיע בהפקות תיאטרון רבות, וכן במספר קטן של תפקידי משחק בטלוויזיה האוסטרלית. סרט תיעודי אודות מינצ'ין, *Rock N Roll Nerd*, שודר ב-ABC1 בשנת 2009. הוא המלחין והכותב של ''מטילדה המחזמר'', שבוסס על הספר ''מטילדה'' של רואלד דאל וזכה בפרס אוליביה, פרס טוני והיה מועמד לזכייה בפרס גראמי.

בשנת 2013, אוניברסיטת מערב אוסטרליה העניקה למינצ'ין דוקטור לשם כבוד על תרומתו לאומנויות, כהכרה בהישגיו הבולטים ולשבחים שקיבל ברחבי העולם כמלחין, פזמונאי, שחקן, כותב וקומיקאי מוביל.

בשנת 2013 הודיעה דרימוורקס על הפקתו של סרט חדש בשם "Larrikins" שאת שיריו מינצ'ין יכתוב וילחין, הסרט יעקוב אחר בילבי שעוזבת את ביתה ומצטרפת למסע בדרכים ברחבי אוסטרליה. בראשון ביוני 2016 אף הוכרז שבסרט ידבבו מרגו רובי, יו ג'קמן, נעמי ווטס, רוז ביירן, בן מנדלסון, ג'קי ויבר ועוד, ושהסרט יצא לאקרנים ב-16 בפברואר 2018.

לבסוף, במרץ 2017 נגנז הסרט

על גניזת הסרט אמר מינצ'ין:

בשנת 2017 מינצ'ין לוהק לתפקיד הנזיר טאק בסרט "רובין הוד", שיצא בשנת 2018

בשנת 2021 דיבב את טום בסרט "הביתה!" של נטפליקס.

משנת 2023 הוא מגלם את דריוס בסדרת הטלוויזיה "דודג'ר", עבור שירות הסטרימינג דיסני+. זהו המשך לרומן אוליבר טוויסט של צ'ארלס דיקנס.

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אוסטרלים
קטגוריה:פסנתרנים אוסטרלים
קטגוריה:אתאיסטים אוסטרלים
קטגוריה:קומיקאים בריטים
קטגוריה:אישים זוכי פרס אוליבייה
קטגוריה:מבקרי בריאתנות
קטגוריה:אישים זוכי פרס דרמה דסק
קטגוריה:בוגרי אוניברסיטת אוסטרליה המערבית
קטגוריה:בוגרי אוניברסיטת אדית קוון
קטגוריה:מהגרים מבריטניה לאוסטרליה
קטגוריה:אוסטרלים שנולדו ב-1975
איליה שרייבמן

250px|ממוזער|איליה שרייבמן (משמאל) ורומן בוכנסקי (1910 - 1940) חברו לנבחרת השליחים באולימפיאדת ברלין
**לייזר איליה לאון שרייבמן** (בפולנית: **Lejzor Ilja Szrajbman**; 25 באפריל 1907–1943) היה שחיין ושחקן כדורמים פולני-יהודי, אלוף פולין שייצג את ארצו באליפות אירופה (מגדבורג 1934) ובאולימפיאדה (ברלין 1936). בעל 5 מדליות מהמכביה. נספה בשואה.

## קורות חיים
שרייבמן נולד בוורשה. אחיו הצעיר ג. שרייבמן אף הוא היה שחיין מצטיין, אלוף ושיאן פולין ואלוף המכביה השנייה. הוא שירת בצבא פולין בחיל תותחנים בלודמיר שבווהלין במסגרת גדוד 9. הוא ייצג בשחייה את האקדמיה היהודית לספורט עד שנת 1933, ואחר כך את קבוצת לגיה ורשה.

באליפויות פולין בשחייה שנערכו בשנים 1930, 1931 ו-1932 זכה שרייבמן במדליית כסף במשחה ל-100 מטר חופשי.

בשנת 1932 השתתף במכביה הראשונה שנערכה בישראל וזכה ב-3 מדליות, 1 כסף ו-2 ארד. מדליית כסף, במשחה ל-100 מטר חופשי בתוצאה של 1:04.6 דקות, אחרי פבל שטיינר מצ'כוסלובקיה (1:00.8 דקות). מדליות ארד, במשחה שליחים 3x100 מטר מעורב בתוצאה של 4:11.7 דקות, אחרי צ'כוסלובקיה (3:47.6 דקות) וארצות הברית (3:52.6 דקות) ובמשחה שליחים 4x200 מטר מעורב בתוצאה של 12:23.0 דקות, אחרי צ'כוסלובקיה (11:22.0 דקות) ואוסטריה (11:50.0 דקות).

באליפות פולין שנערכה בשנת 1934 זכה שרייבמן ב-5 מדליות כסף, במשחה ל-100 מטר חופשי, במשחה ל-200 מטר חופשי, במשחה ל-400 מטר חופשי, במשחה ל-1500 מטר חופשי ובמשחה שליחים 3x100 מטר מעורב.

הוא השתתף באליפות אירופה שנערכה במגדבורג, גרמניה בשנת 1934 אך ללא הצלחה.

במכביה השנייה שנערכה בשנת 1935 זכה שרייבמן ב-2 מדליות ארד, במשחה ל-100 מטר חופשי בתוצאה של 1:04.2 דקות, אחרי ד"ר פבל שטיינר (1:02.6 דקות) ואלפרד נקש מצרפת (1:03.2 דקות) ובמשחה ל-400 מטר חופשי, אחרי פרנטישק גטרויר מצ'כוסלובקיה שקבע שיא מכביה חדש של 5:18.0 דקות וג'ורג' שיינברג מארצות הברית.

### אלוף פולין
באליפות פולין שנערכה בשנת 1935 זכה במדליית זהב במשחה ל-400 מטר חופשי בתוצאה של 5.29 דקות.

באולימפיאדת ברלין (1936) השתתף שרייבמן במשחה שליחים 4x200 מטר חופשי, אך הרביעייה הפולנית פסלה.

באליפות פולין שנערכה בשנת 1938 זכה שרייבמן במדליית זהב במשחה שליחים 4x200 מטר חופשי ובמדליית כסף במשחה ל-100 מטר חופשי.

לפני פרוץ מלחמת העולם השנייה הוצע לשרייבמן לצלם את הגרסה הפולנית של טרזן בהפקת התסריטאי והבמאי הפולני יוליוש גרדן (1901–1944) .

### מותו
נסיבות מותו של שרייבמן בשנת 1943 אינן ברורות. ישנם מקורות הטוענים שהוא מת בגטו ורשה. לפי מקורות אחרים, הוא נרצח במחנה הריכוז מיידנק וזו הטענה המקובלת בנוגע למותו.

## קישורים חיצוניים

* 
* 

## הערות שוליים

קטגוריה:שחיינים פולנים
קטגוריה:שחיינים אולימפיים יהודים
קטגוריה:ספורטאים שנספו בשואה
קטגוריה:יהודים בשואה: פולין
קטגוריה:שחייני חופשי
קטגוריה:שחייני חזה
קטגוריה:שחקני כדורמים יהודים
קטגוריה:משתתפים יהודים באולימפיאדת ברלין (1936)
קטגוריה:שחיינים באולימפיאדת ברלין (1936)
קטגוריה:פולנים שנולדו ב-1907
קטגוריה:פולנים שנפטרו ב-1943
ג'ון מלורי אשר

**ג'ון מלורי אשר** (באנגלית: **John Mallory Asher**; נולד ב-13 בינואר 1971) הוא שחקן ובמאי קולנוע וטלוויזיה אמריקאי.

## ביוגרפיה
אשר נולד בשם ג'ון מלורי בלוס אנג'לס, קליפורניה, לשחקן אדוארד מלורי ולשחקנית ג'ויס בוליפנט. אמו לאחר מכן נישאה למפיק והבמאי ויליאם אשר וזה אימץ את בנה.

ב-11 בספטמבר 1999 נישא אשר לשחקנית ג'ני מקארתי. ב-18 במאי 2002 נולד בנם שאובחן כלוקה באוטיזם. הם התגרשו בספטמבר 2005.

## פילמוגרפיה

### קולנוע

* יהלומים (1999) - במאי
**Tooken* (2015) - במאי ותסריטאי

### טלוויזיה
*NCIS
*בוורלי הילס 90210

## קישורים חיצוניים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:צלמי קולנוע אמריקאים
קטגוריה:במאי קולנוע אמריקאים
קטגוריה:במאי טלוויזיה אמריקאים
קטגוריה:שחקני קולנוע וטלוויזיה אמריקאים
קטגוריה:זוכי פרס פטל הזהב: במאים
קטגוריה:אמריקאים שנולדו ב-1971
PGM Hécate II

**PGM Hécate II** הוא רובה צלפים כבד נגד חומרים תוצרת חברת PGM Précision הצרפתית.

## תכנון והנדסה

זהו הרובה הכבד ביותר של ידי חברת PGM Précision הצרפתית. זהו רובה כבד נגד חומרים בקליבר 12.7x99 מ"מ נאט"ו (0.5 BMG, קליע בקוטר 0.5 אינץ'). לכדור ה-0.5 עוצמת חדירה גדולה והנזק שהוא גורם בפגיעה עצום, דבר שמאפשר לו לפגוע בחומרים ולחדור דרך קירות ומיגון קל. טווח הירי המרבי של הרובה הוא 1,800-2,000 מטר, כמו בשאר רובי ה-0.5. המתחרים הבולטים שלו הם הבארט M82A1, מקמילן TAC-50 וה-AW-50.

כמו "אחיו הקטנים", PGM Ultima Ratio ו-PGM 338, הרובה מעוצב בצורה שילדית כדי להקל על התחזוקה ולחסוך במשקל. הוא דומה במראהו לאחיו הקטנים אך גדול וכבד מהם. הרובה מצויד בדורגל ניתן-לכוון וחצובת חד-רגל בקת. הקת ניתנת להתאמה אישית. הקנה מחורק וכן בעל רכסים ושקעים שנועדו לשפר את פיזור החום וקירור הקנה. בלם הלוע יעיל ביותר ומקטין את הרתע באופן ניכר.

לרובה מגוון שימושים:
* רובה נגד חומרים לפגיעה בכלי רכב, נגמ"שים קלים, מבנים ומטרות שמסתתרות מאחורי מחסה.
* רובה חודר שריון.
* רובה לסילוק פצצות ופיצוץ נפלי תחמושת.
* רובה רתק לטווח גדול במיוחד.
* רובה נגד צלפי אויב, וזאת בזכות טווח הירי הגדול שלו.

## משתמשים
* : הרובה משרת בצבא צרפת תחת השם **FR-12,7** שפירושו Fusil à Répétition de calibre 12.7 mm, כלומר: רובה מטען בקליבר 12.7 מ"מ. הרובה משרת גם ביחידת הלוחמה בטרור של משטרת צרפת, RAID.
* : הרובה נמצא בשירות הימ"מ, היחידה המיוחדת ללוחמה בטרור של משטרת ישראל.
* : בשירות חיל הנחתים הברזיאלי
* 
* 
* 
* 
* 
* 

## גלריה


Image:TE 2REI Afghanistan.jpg|צלפים של רגימנט הצנחנים הזר השני פורשים רובי PGM Hecate II ורובה FR F2 באפגניסטן.
File:PGM-Hecate-seul-img 1008.jpg|בלם הלוע הייחודי של ה-PGM Hecate II
File:Scrome LTE J10 F1 scope 2007 07 14.jpg|רובה PGM Hecate II עם כוונת טלסקופית מדגם Scrome LTE J10 F1
File:PGM Hécate II-Slovenia.jpg|צלף של צבא סלובניה עם ה-PGM Hecate II


## ראו גם
* 12.7x99 מ"מ נאט"ו - 0.5 BMG
* בארט M82A1
* מקמילן TAC-50
* אקורסי אינטרנשיונל AW-50
* שטייר HS .50

## קישורים חיצוניים

* PGM Precision
* Hecate II דף נתונים
* מדריך למשתמש PGM Hecate II
* PGM Hecate II באתר guns.ru
* PGM Hecate II 12,7x99 תמונות
* SCROME בצרפתית

קטגוריה:רובי צלפים
קטגוריה:רובים נגד ציוד
קטגוריה:נשק קל צרפתי
קטגוריה:רובים בריחיים
לוכד חלומות

left|ממוזער|לוכדי חלומות
**לוכד חלומות** (בשפת האוג'יבווה: asabikeshiinh) הוא פריט עבודת יד שעשוי מעץ ערבה שעליו טווים רשת ומקשטים אותו בפריטים מקודשים כגון נוצות או חרוזים. מקורו במספר תרבויות אמריקאיות ילידיות.

## מקורות
לוכדי חלומות התחילו עִם עַם האוג'יבווה ואומצו לאחר מכן על ידי עמים באמצעות קשרי נישואים ומסחר. החל מהופעת התנועה הפאן-אינדיאנית  בשנות ה-60 של המאה ה-20 הם אומצו על ידי כל האינדיאנים. עבור חלק מהם לוכד החלומות הוא סמל האחדות של העמים הילידים השונים והזדהות עם העמים הילידים בארצות הברית ועם האומות הראשונות. עם זאת, קיימת טענה שלוכדי החלומות התמסחרו מדי, ושאנשים שאינם ילידים אמריקאים משתמשים בהם באופן בלתי ראוי.

לעם האוג'יבווה יש אגדה עתיקה על מקורו של לוכד החלומות. לפי האגדה, אשת עכביש בשם אסיביקאשי טיפלה בילדים ובאנשים על האדמה. אנשי האוג'יבווה נפוצו לכל קצוות אמריקה ולאסיביקאשי נהיה קשה להגיע לילדים. לכן האמהות והסבתות טוו קורי עכביש קסומים לילדים מחישוקי עץ ערבה וגידים או חוטים עשויים מצמחים. לוכדי החלומות סיננו את החלומות הרעים ונתנו רק למחשבות טובות להיכנס לשכל. כשהשמש הייתה עולה, החלומות הרעים היו פשוט נעלמים.

על פי המסורת, האוג'יבווה בונים לוכדי חלומות באמצעות קשירות גידים בקורים סביב מסגרת בצורת דמעה או חישוק מעגלי, באופן שדומה לטוויית נעלי שלג. לוכד החלומות נתלה מעל המיטה ומשמש קמע להגנה על אנשים ישנים, בדרך כלל ילדים, מסיוטים.

האוג'יבווה מאמינים שלוכד החלומות משנה את החלומות של האדם. לפי קונרד ג'. קווצ'ינסקי, "רק חלומות טובים יורשו לעבור את המסנן... חלומות רעים יישארו ברשת וייעלמו באור היום." החלומות הטובים יעברו אותו ויחליקו מהנוצות אל האדם הישן.

## התפשטות התופעה
בהדרגה הפכה התופעה נפוצה מחוץ לעם האוג'יבווה ומחוץ לקהילה הפאן-אינדיאנית. סוגים שונים של "לוכדי חלומות", שרבים מהם לא דומים ללוכדי חלומות בסגנון המסורתי, מיוצרים ומשווקים על ידי קבוצות עידן חדש ואנשים פרטיים. לפי הפרופסור להיסטוריה פיליפ ג'נקינס, עמים ילידיים רבים ותומכיהם רואים בכך אימוץ תרבותי (cultural appropriation) בלתי הולם.

## קישורים חיצוניים

## הערות שוליים

קטגוריה:קמעות
קטגוריה:חלום
מדע (כתב עת)

**מדע - עיתון מדעי לכל** היה כתב עת למדע פופולרי שיצא לאור בהוצאת מוסד ויצמן לפרסומים במדעי הטבע ובטכנולוגיה. כתב העת יצא לאור במשך כ-35 שנים, משנת 1956 ועד לשנת 1991.

כתב העת יצא לאור כדו-ירחון, כשלעיתים יצאה לאור חוברת כפולה. בכתב העת התפרסמו מאמרים בעיקר בתחומי ההנדסה, המדעים המדויקים ומדעי הטבע. מדורים קבועים עסקו בחדשות מדע וטכנולוגיה, ובסקירת ספרים בתחומים אלה.

עורכיו הראשונים של כתב העת היו הפרופסורים שלמה הסטרין ואפרים קצ'לסקי (לימים נשיא המדינה). אחריהם ערכה את כתב העת ד"ר מרים בלבן, מכרך ז' (1962) ועד כרך ל"ג היה העורך הראשי קפאי פינס, ובכרכים ל"ד-ל"ה היה העורך הראשי יכין אונא. במועצת המערכת השתתפו פרופסורים בולטים, בהם יהושע בר-הלל וישעיהו ליבוביץ מהאוניברסיטה העברית בירושלים ודוד אביר מהטכניון. העורך המדעי של כתב העת היה פרופ' נתן שרון, ממכון ויצמן למדע. רבים מהמאמרים נכתבו על ידי חברי הסגל האקדמי באוניברסיטאות בישראל.

## קישורים חיצוניים
* מאגר מאמרים מתוך "מדע", באתר "סנונית"
* 

קטגוריה:ישראל: כתבי עת למדע פופולרי
קבוע ארדש-קופלנד

קבוע קופלנד-ארדס הוא קבוע מתמטי הקשור לחקר תורת הגרפים ותורת המספרים. הוא מוגדר כמספר אי רציונלי ממשי.

הקבוע הוצג על ידי המתמטיקאי פול ארדס בשנת 1955, ולאחר מכן שופר על ידי המתמטיקאי אלן קופלנד בשנת 1972הקבוע משוער להיות: 0.235711131719232931374143…

בדומה לקבוע צ'אמפרנאוונה, הקבוע מוגדר להיות סדרה אינסופית של מספרים, אך במקום מספרים טבעיים, המספרים הם מספרים ראשוניים.  ניתן להוכיח כי המספר הוא אי-רציונלי על בסיס משפט דיריכלה, השערת ברטראן או על בסיס השערת רמראה שאומרת שכל מספר טבעי ניתן להציג כסכום של עד שישה מספרים ראשוניים. המספר הוא מספר נורמלי מעל בסיס 10, דבר שהוכח על ידי פאול ארדש וארתור קופלנד ב-1946, שעל שמם נקרא המספר. ניתן גם להגדיר את המספר על ידי הטור האינסופי הבא:
:\displaystyle \sum_{n=1}^\infty p_n 10^{-\left(n + \sum_{k=1}^n \lfloor \log_{10}{p_k} \rfloor \right)}
כאשר *p<sub>n</sub>* הוא המספר הראשוני ה-n-י. ניתן גם להגדיר אותו על ידי השבר המשולב הבא:
: [0; 4, 4, 8, 16, 18, 5, 1, …] 
## קבוע קשור
ניתן להגדיר בצורה דומה קבוע מעל בסיס b, שכאשר המקום העשרוני הוא ראשוני, אז הספרה היא 1 ואחרת הספרה היא 0, ונוצר המספר הבא 
:0.0110101000101000101…*b*.
ניתן להגדיר אותו על ידי טור אינסופי כמו קבוע ארדש-קופלנד:
: \displaystyle \sum_{n=1}^\infty b^{-p_n}, \, 
כאשר *p<sub>n</sub>* הוא המספר הראשוני ה-n-י', כמו בטור הקודם.
## ראו גם
*קבוע צ'אמפרנאוונה

## קישורים חיצוניים
* 

קטגוריה:תורת המספרים
ארדש-קופלנד
קטגוריה:פאול ארדש
ארמיית הפאנצר השלישית (ורמאכט)

**ארמיית הפאנצר השלישית** הייתה ארמיית שריון של הוורמאכט שהשתתפה במלחמת העולם השנייה.

## היסטוריה
מקורה של הארמייה בקורפוס הממונע ה-15 שהוקם בינה ב-10 באוקטובר 1938. הקורפוס נלחם במערכה בפולין ובמערכה בצרפת, וב-16 בנובמבר 1940 לקראת מבצע ברברוסה הורחב הקורפוס לכדי "פאנצרגרופה" (Panzergruppe).

בפלישה לברית המועצות, כללה הפאנצרגרופה השלישית את קורפוס הפאנצר ה-39 ואת קורפוס הפאנצר ה-57. הפאנצרגרופה השתתפה בקרבות קשים בחזית המזרחית כחלק מקבוצת ארמיות מרכז, והשתתפה בקרב ביאליסטוק-מינסק. ב-4 באוקטובר 1941 הוחלף הות בגנרל גאורג-הנס ריינהרדט, שפיקד על הארמייה בקרב ויאזמה-בריאנסק, ובקרב על מוסקבה.

ב-1 בינואר 1942 אורגנה הפאנצרגרופה מחדש, הפעם כארמיית שריון מן המניין וקיבלה את השם "ארמיית הפאנצר השלישית". הארמייה לחמה בקרבות שונים תחת פיקוד קבוצת ארמיות מרכז, ובין השאר השתתפה בקרב רז'ב השני. במרץ 1944 השתתפה הארמייה בגירוש תושבי בוריסוב, ובהעברתם לגרמניה לצורך עבודת כפייה.

הארמייה נפגעה קשות במהלך מבצע בגרטיון, וב-16 באוגוסט 1944 מונה ארהרד ראוס למפקד הארמייה, במקום גאורג-הנס ריינהרדט שמונה למפקד קבוצת ארמיות מרכז. לאחר מכן השתתפה הארמייה בנסיגה לעבר פרוסיה המזרחית, ובין השאר לחמה בקרב על ממל.

ב-10 במרץ 1945 מונה האסו פון מנטויפל למפקד הארמייה, שהייתה חלק מקבוצת ארמיות ויסלה בפיקודו של גנרל גוטהרד היינריצי. תפקידו היה להגן על חזית האודר ולחסום את התקדמות הצבא האדום לעבר ברלין. הארמייה קיבלה הוראה שאסרה עליהם לסגת משום נקודה בלי אישורו של הפיקוד העליון.

### הקרב על ברלין
עם פתיחת המתקפה הרוסית, ב-16 באפריל 1945 היה ברור לשני המפקדים כי המערכה אבודה, ומשום כך נקטו בעמדה של נסיגה תוך השהייה של ההתקפות כדי לאפשר לאזרחים להימלט מערבה וכדי למנוע כיתור של חיילי הוורמאכט. מול כוחותיו של פון מנטויפל פתחה החזית הבלארוסית השנייה בפיקודו של קונסטנטין רוקוסובסקי במתקפה אדירה. תוך זמן קצר נוצרו פרצות גדולות ונשקפה סכנת כיתור לכוחות הגרמנים בשטטין.

ב-25 באפריל 1945 פנה פון מנטויפל להיינריצי בבקשה לקבל אישור לסגת משטטין ולייצב את הקו. היינריצי אישר לו את הנסיגה ללא קבלת רשות מהפיקוד העליון ביודעו שהוא מסתכן בזאת. במהרה נודע הדבר לפיקוד העליון וב- 28 באפריל 1945 הורה וילהלם קייטל המפקד העליון של הוורמאכט, ה-OKW, לשני המפקדים לפגוש אותו ביער בסמוך לחזית.

פון מנטויפל הגיע למקום בלווית כמה מלווים שהסתתרו ביער והתכוננו לפעול במידה ויעצרו אותו.

קייטל יצא מרכבו בזעם והתקרב לשני הקצינים תוך שהוא מניף את שרביט הפלדמרשל שלו בעצבנות. הוא צעק על היינריצי מדוע הרשה לפון מנטויפל לסגת וכן פקד על שניהם להורות מיד לחיילים לחזור לקו החזית הקודם. כאשר היינריצי סירב באומרו כי לא יגרום לאבדות נוספות ללא תועלת, הדיח אותו קייטל מתפקידו והציע זאת לפון מנטויפל. פון מנטויפל סירב לקבל את המינוי ועוד הוסיף בהתרסה לקייטל כי "אנשי הארמייה השלישית מקבלים הוראות רק מהאסו פון מנטויפל".

פון מנטויפל נסוג עם כוחותיו מערבה לעבר כוחות בעלות הברית להם נכנע עם חייליו ב-3 במאי 1945.

## מפקדים
* הרמן הות (16 בנובמבר 1940 - 5 באוקטובר 1941)
* גאורג-הנס ריינהרדט (5 באוקטובר 1941 - 16 באוגוסט 1944)
* ארהרד ראוס (16 באוגוסט 1944 - 10 במרץ 1944)
* האסו פון מנטויפל (10 במרץ 1944 - 3 במאי 1945)

## ראו גם
* מבצע בגרטיון
* הקרב על ברלין
## קישורים חיצוניים
* ארמיית הפאנצר השלישית באתר lexikon-der-wehrmacht בגרמנית

3
קטגוריה:זירת מזרח אירופה במלחמת העולם השנייה  
3
.id

**id.** היא סיומת האינטרנט (ccTLDs - Country Code Top Level Domains) הלאומית של שמות המתחם (domain name) של אתרי אינטרנט הרשומים באינדונזיה, הסיומת נרשמה בשנת 1993 ובשנת 1996 הפכה לברת ביצוע באופן מלא. הסיומת מנוהלת על ידי ארגון PANDI האינדונזי.

## שמות מתחם
* **id.** - כללי
* **ac.id** - מוסדות אקדמיים
* **biz.id** - גופים מסחריים קטנים ובינוניים
* **co.id** - גופים מסחריים
* **desa.id** - כפרים
* **go.id** - אתרים ממשלתיים
* **mil.id** - אתרים צבאיים
* **my.id** - אישי/בלוג
* **net.id** - תקשורת/ספרי שירותי אינטרנט
* **or.id** - ארגונים רשמיים, קהילתיים
* **sch.id** - בתי ספר
* **web.id** - ארגונים לא רשמיים/אישיים
* **ponpes.id** - 

## היסטוריה
הסיומת .id נרשמה בשנת 1993 ובשנת 1996 הפכה לברת ביצוע באופן מלא.

ב-11 במרץ 2013, פורום שמות המתחם האינדונזי אישר הרשמות אתרי אינטרנט בסיומות אינטרנט משניות עבור 72,944 הכפרים האוטונומיים של אינדונזיה.

ב-17 באוגוסט 2014, נוספה ל-11 סיומות האינטרנט המשניות הקיימות סיומת כללית (id.), ללא קידומת. 

## קישורים חיצוניים

* 
* 

## הערות שוליים

קטגוריה:אינדונזיה: כלכלה
קלאו מלבר אפור

**קלאו מלבר אפור** (שם מדעי: *Ocyceros griseus*) הוא מין של קלאו מהסוג קלאו אפור, שאנדמי להרי גהט המערביים ולגבעות הסמוכות בדרום הודו.

## מאפיינים
לקלאויים ממין זה מקור גדול, אך אין להם "קסדה" מעליו, בשונה ממינים רבים בסדרת הקלאונאים. הם מצויים ביערות לחים, ובסמוך למקבצים של עצי קפה, גומי או אגוזי ארקה. קלאויי המלבר חברותיים, ומתקבצים במשך רוב הזמן לקבוצות קטנות, של 6–20 פרטים.

זהו קלאו בינוני ביחס לשאר המינים במשפחה: אורכו כ-45 עד 58 ס"מ. אורך זנבו כ-23 ס"מ. מקורם של הזכרים אדמדם וקצהו צהוב, בעוד מקורן של הנקבות צהוב כולו, ופס שחור מתמשך לאורך קצה הלסת העליונה והתחתונה. הזנב הארוך שחרחר, וקצהו לבן. שאר גוף הקלאו אפור, מלבד פס לבן על פלג הגוף התחתון. רצועת נוצות לבנה מתמשכת מהעין עד לצוואר. בזמן מעוף, הקלאויים חובטים בחוזקה בכנפיהם ודואים לסירוגין; על העצים, הקלאויים מתקדמים באמצעות קפיצות. ניתן להבדיל בקלות בין קלאו המלבר האפור לקלאו האפור ההודי, בשל העובדה שלקלאו המלבר, בשונה מהקלאו ההודי, אין קסדה. הבטן והחזה של פרטים צעירים ממין זה חומה, ומקורם צהוב.

הקלאויים ניזונים בעיקר מפירות, אך גם מחרקים, לטאות ובעלי חיים קטנים אחרים; נצפו קלאויים ממין זה שניזונו מפרחים. מכיוון שפירות מהווים את החלק העיקרי בתזונתם, קלאויי המלבר הם ממפיצי הזרעים העיקריים של מיני עצי פרי מסוימים.

עונת הרבייה נמשכת בין ינואר למאי. מכיוון שהקלאויים אינם יכולים "לחפור" לעצמם חור בעץ על מנת לקנן, הם משתמשים בחורים קיימים; בין השאר, בחור שנוצר כתוצאה מריקבון ליבת העץ והישברות אחד מענפיו. קלאו המלבר הוא מונוגמי, ובני הזוג משתמשים באותו קן שנה אחר שנה. הנקבה חוסמת את הכניסה לקן על ידי חומר דמוי-גומי שהיא מכינה מהלשלשת שלה, וכך למעשה כולאת את עצמה בתוך החור; כל הכניסה לקן חסומה, מלבד סדק קטן, שדרכו הזכר מביא לנקבה מזון. במהלך התקופה בה היא בקן, הנקבה מטילה 3–4 ביצים, ומשירה את נוצותיה. הדגירה נמשכת כ-40 יום, והגוזלים פורחים מהקן כ-46 יום לאחר הבקיעה.

למרות שבית הגידול הטבעי של קלאויי המלבר קטן בזמן האחרון, תפוצתם עדיין נרחבת יחסית, ואוכלוסייתם, ככל הנראה, יציבה.

## מדיה

 
 

 

## קישורים חיצוניים

* קלאו מלבר אפור, באתר האגודה ההודית לקלאויים

## הערות שוליים

קטגוריה:טקסונים שתוארו בידי ג'ון לאת'אם
קטגוריה:קלאוניים
קטגוריה:הודו: עופות
קטגוריה:בעלי חיים בהרי גהט המערביים
קטגוריה:בעלי חיים שתוארו ב-1790
זקליצ'ין

**זקליצ'ין** (בפולנית: **Zakliczyn**; ביידיש: **זאקליטשין**) היא עיירה במחוז טרנוב שבפרובינציית פולין קטן בפולין, על גדת נהר דונאייץ, בה התקיימה עד השואה קהילה יהודית.

## תולדות היישוב
היישוב באתרה של זקליצ'ין מתועד מהמאה ה-11. באמצע המאה ה-16 עבר היישוב לבעלות משפחות אצולה, ובשנת 1558 שונה שם היישוב לזקליצ'ין, והוענקו לו זכויות עיר. באמצע המאה ה-17 נשרפה העיירה בפלישת האימפריה השוודית.

בחלוקת פולין בשנת 1772 סופחה העיירה לגליציה האוסטרית, ובשנת 1918 נכללה בשטחי הרפובליקה הפולנית השנייה.

## יהודי זקליצ'ין
יהודים ישבו בזקליצ'ין מהמאה ה-17, אך הקהילה במקום נותרה קטנה ולא עצמאית, כאשר חלק מאנשיה נמנו על החסידות. מראשית המאה ה-20 פעלו בעיירה חוגים ציוניים. בתחילת המאה ה-20, וביתר שאת בשנות מלחמת העולם הראשונה, סבלו יהודי העיירה מהתנכלויות אנטישמיות גוברות והולכות מצד שכניהם הפולנים, שהגיעו במספר מקרים לפרעות של ממש, וכן לחרם על עסקיהם.

בין מלחמות העולם נמנו בעיירה כ-300 יהודים, כרבע מכלל תושביה. עם כיבוש העיירה בספטמבר 1939 בידי הגרמנים, הוטלו על יהודיה גזירות שונות, ובהן הגבלות תנועה ועבודות כפייה. בשנת 1941 הועברו לעיירה יהודים שגורשו מיישובי הסביבה.

ביולי 1942 רוכזו יהודי העיירה בגטו שהוקם בה, אליו הובאו יהודים נוספים מערי הסביבה, ומספר יושביו הגיע לכ-1,500 איש. באמצע ספטמבר 1942 גורשו רוב יושבי הגטו למחנה ההשמדה בלז'ץ, תוך רצח 75 יהודים בשעת האקציה. כמה עשרות יהודים שהושארו בעיירה עבור עבודות כפייה נרצחו עד אפריל 1943.

## קישורים חיצוניים

* 
* זקליצ'ין באתר מרכז מורשת יהדות פולין
* 
* 
* 

קטגוריה:פולין קטן (פרובינציה): יישובים
קטגוריה:קהילות יהודיות בפולין
קטגוריה:גטאות בפולין
זקרוצ'ים

**זקרוצ'ים** (בפולנית: **Zakroczym**) היא עיירה במחוז נובידבור מזובייצקי שבפרובינציית מזוביה בפולין, על גדת נהר ויסלה, בה התקיימה עד השואה קהילה יהודית גדולה.

## תולדות היישוב
זקרוצ'ים נזכרת לראשונה בשנת 1065, ובשנת 1422 הוענקו לה זכויות עיר. באמצע המאה ה-17 ובתחילת המאה ה-18 הוחרבה העיירה בידי גייסות האימפריה השוודית.

בחלוקת פולין בשנת 1795 סופחה העיירה לפרוסיה, ובשנת 1815 נכללה בשטחי פולין הקונגרסאית.

## יהודי זקרוצ'ים
יישוב יהודי בזקרוצ'ים מתועד מהמאה ה-15, ובמהלך המאה ה-18 גדל באופן משמעותי. בתחילת המאה ה-19 נבנה בעיירה בית כנסת, וקודש בה בית עלמין. מסוף המאה ה-19 התקיימה בעיירה פעילות ציונית. במהלך מלחמת העולם הראשונה נהרסו כמה בתים של יהודים בעיירה כתוצאה מהפגזת הצבא הגרמני, ומספר יהודים בה הותקפו בידי החיילים שעברו במקום.

בין מלחמות העולם התגברה הפעילות הציונית בעיירה, לצד פעילות של הבונד ושל אגודת ישראל, ופעלו בה בתי ספר מרשת תרבות ומרשת בית יעקב. בשנים אלה נמנו בעיירה 1,865 יהודים, כ-40% מתושביה. בשנים 1934 ו-1936 נערכו ביהודי העיירה פרעות מצד האוכלוסייה הפולנית המקומית.

עם פרוץ מלחמת העולם השנייה הופגזה העיירה, ורוב בתיה נהרסו, תוך הרג של עשרות יהודים בה, והימלטות היתר. עם שוך הקרבות שבו לעיירה מאות בודדות של יהודים. בינואר 1940 החלו מעשי התעללות ורצח ביהודי העיירה, תוך חטיפתם לעבודות כפייה מזדמנות. מעת לעת גירשו הגרמנים יהודים מהעיירה למחנות בסביבתה.

באמצע נובמבר 1941 גורשו כל יהודי העיירה לגטו נובידבור מזובייצקי, וגורלם שם היה כגורל יתר יהודי המקום. בד בבד, הרסו הגרמנים עד הייסוד את בית הכנסת ואת בית העלמין היהודי בעיירה.

## קישורים חיצוניים

* 
* זקרוצ'ים באתר מרכז מורשת יהדות פולין
* 
* 
* 

קטגוריה:מזוביה: יישובים
קטגוריה:שואת יהודי פולין: קהילות
קטגוריה:מזוביה: עיירות יהודיות
קרטוזיאנים

שמאל|250px|הסמל והסיסמה של מסדר הקרטוזיאנים|ממוזער
**מסדר הקרטוזיאנים** (בלטינית: **Ordo cartusiensis**), הידוע גם כ**מסדר ברונו הקדוש**, הוא מסדר נזירים מתבודדים ומדיטטיבים, אחד ממסדרי הנזורה המחמירים ביותר של הכנסייה הקתולית. המסדר הוקם בשנת 1084 על ידי ברונו מקלן יחד עם שישה חברים נוספים - ארבעה כמרים ושני אחים הדיוטות.

בהתחלה היוו הנזירים הקרטוזיאנים ברית של נזירים גברים מתבודדים החיים בקהילה קטנה. צביון זה נשמר לאורך מאות השנים, אך המסדר שילב גם נשים מתבודדות (הרמיטיות) בתוך מנזרים מסוג קוינוביון. 

הקרטוזיאנים מצטיירים כ"מתבודדים המאוחדים כמו אחים" במה שנקרא "המשפחה הקרטוזיאנית". אורח חייהם המשותפים בא לידי ביטוי מעל לכל במיסה הנחגגת במשותף, אך גם במפגשים המתקיימים בין הנזירים בהפסקות. כללי המסדר נקראים "תקנונים" (Statutes), והם נקבעו על פי הרגולה (Regula) המיוחדת למסדר זה, שהיא שונה מהרגולה הבנדיקטינית.

שם המסדר בא מהמסיב שרטרז (Chartreuse), רכס הרים מצפון לעיר גרנובל טרום-האלפים הצרפתיים. ברונו הקדוש בנה את מנזרו הראשון בעמק בהרים אלה ביישוב הנקרא בימינו סן-פייר-דה-שרטרז, במחוז איזר שבשטח צרפת של ימינו. מנזר ראשון זה נקרא בהמשך "לה גראנד שארטרז" (La Grande Chartreuse). 

סיסמת המסדר היא *Stat crux dum volvitur orbis* ("הצלב עומד איתן בעוד העולם מסתובב"). 

בתחילת שנת 2014 מנה המסדר 17 מנזרים הקרויים "שרטרז" ו-296 נזירים, מתוכם 152 כמרים. החל משנת 2014 המיניסטר הכללי של המסדר הוא דיסמאס דה לאסוס.

## היסטוריה
בשנת 1084 הציע הבישוף יו מגרנובל או איג משאטונף, לברונו, מלומד גרמני ו"קנצלר כנסייתי" לשעבר של  הדיוקסיה של ריימס, להקים מנזר במקום מבודד בהרי אותה דיוקסיה, בעמק הקטן שרטרז, מעל העיר גרנובל בחבל דופינה. לברונו היו שישה מלווים שותפים:לאנואן (Lanuin) איג הקפלן , אטיין ועוד אטיין, וכמו כן שני הדיוטות:אנדרה וגרן (Guérin).  ביחד הם בנו באותו מקום מנזר קטן, שכלל מספר בקתות מעץ המחובר דרך גלריה עם המתחם המשותף, הכנסייה, חדר האוכל וחדר המפגשים, מבלי להיחשף יותר מדי לשרירותיות מזג האוויר. 
המנזר שנקרא במשך הזמן "לה גארנד שארטרז" הפך לקהילת האם של מסדר הקרטוזיאנים.
כעבור שש שנים, בשנת 1090 אחד מתלמידיו לשעבר של ברונו, האפיפיור אורבנוס השני פנה אליו וביקש את עזרתו. ברונו חי ברומא במשך מספר חודשים ואחר כך, לבקשת האפיפיור הקים מנזר חדש של נזירים מתבודדים ביערות קלבריה. ברונו מת שם ב-6 באוקטובר 1101. אחרי מותו מנזר שני זה הצטרף למסדר הציסטרציאנים ורק במאה ה-16 חזר להיות קרטוזיאני.
בשנת 1132 נהרס המנזר הראשון שארטרז על ידי מפולת שלגים שהרגה תחתיה 7 נזירים. גיג, האב החמישי של מנזר שארטרז בנה אותו מחדש.

### בתרבות
השם הצרפתי "שרטרז" הוענק גם למשקה החריף שייצרו נזירים אלה החל משנת 1737, והמשקה עצמו העניק את השם לגוון הצבע "שרטרז". 

## קישורים חיצוניים

* 
* 

קטגוריה:מסדרים רומיים-קתוליים
קטגוריה:נזירים רומים-קתולים
זאלשצ'יקי

**זאלשצ'יקי** (באוקראינית: **Заліщики**; בפולנית: **Zaleszczyki**; ביידיש: **זאלישטשיק**) היא עיר קטנה במחוז טרנופול שבמערב אוקראינה, על גדת נהר דניסטר, בה התקיימה עד השואה קהילה יהודית גדולה.

## תולדות היישוב
זאלשצ'יקי נזכרת לראשונה בשנת 1340, ובשנת 1766 הוענקו לה זכויות עיר. בשנת 1772 נכללה בשטחי ממלכת הבסבורג, ובשנת 1918 נכללה בשטח הרפובליקה הפולנית השנייה, והפכה למוקד נופש ותיירות.

## יהודי זאלשצ'יקי
[שמאל|ממוזער|חורבות [בית כנסת|בית הכנסת בזאלשצ'יקי]]
יהודים ישבו בעיר מייסודה, ומסוף המאה ה-18 התקיימה בה קהילה מאורגנת. יהודי העיר התפרנסו באופן מסורתי ממלאכה וממסחר, חלקו דרך נהר דניסטר. בשנת 1890 נמנו בעיר 4,513 יהודים. משנות ה-90 של המאה ה-19 עזבו את העיר רבים מיהודיה, בעיקר לארצות הברית.

בעת הכיבוש הרוסי של העיר בתחילת מלחמת העולם הראשונה, נערכו פרעות ביהודיה, תוך מעשי שוד, אונס ורצח. באפריל 1915 גורשו מהעיר כל יהודיה, ורבים מהם נספו ממגפות. כששבו היהודים לבתיהם, מצאו שנבזזו והושחתו. לאחר המלחמה, השתקמה הקהילה בעיר בסיוע הג'וינט ויוצאי העיר בארצות הברית, ויהודי העיר השתלבו בתעשיית התיירות שהתפתחה במקום.

בין מלחמות העולם התגברה הפעילות הציונית בעיר, לצד פעילות של אגודת ישראל. בשנת 1926 חודשו הפרעות נגד יהודי העיר, ו-14 יהודים שהתגוננו מפני הפורעים נעצרו בידי השלטונות, והועמדו לדין. בתקופה זו נמנו בעיר כ-2,400 יהודים, רוב תושביה. עם הכיבוש הסובייטי של העיר בספטמבר 1939, הופסקה בה הפעילות היהודית הציבורית, ועסקי היהודים בה הולאמו.

### בשואה
ב-8 ביולי 1941, במהלך מבצע ברברוסה, נכבשה העיר בידי הגרמנים, ואלו הטילו באופן מיידי גזירות שונות על יהודיה, ובהן הגבלות תנועה, חובת ענידת סרט זרוע, חובת ביצוע עבודות כפייה וחובת מסירת דברי ערך ורכוש.

ב-14 בנובמבר 1941 צוו כל הגברים היהודים בעיר מגיל 15 עד 50 להתייצב במקום כינוס. מתוך כ-1,000 יהודים שהתייצבו במקום, כ-200 שולחו למחנה עבודה וכ-800 נרצחו בבורות ירי מחוץ לעיר. בחודשים שלאחר מכן מתו רבים מיהודי העיר ברעב וממגפת טיפוס הבהרות.

ב-20 בספטמבר 1942 צוו כל יהודי העיר הנותרים לעבור לגטאות הסביבה. מגטאות אלו שולחו בהמשך למחנה ההשמדה בלז'ץ. כ-200 יהודים שהושארו במחנה עבודה בעיר הועברו בראשית 1943 למחנות עבודה באזור טלוסטה. רבה של העיירה, הרב אפרים פישל וינברגר, ניצל בזכות ידידותו המוקדמת עם כומר העיירה. הלה החביאו במרתף שמתחת לכנסייה, שם שהה במשך כמה שנים עד תום המלחמה.

## קישורים חיצוניים

* זאלשצ'יקי באתר מרכז מורשת יהדות פולין
* זאלשצ'יקי באתר השטעטל הווירטואלי 
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מחוז טרנופול: יישובים
קטגוריה:שואת יהודי אוקראינה
קטגוריה:מחוז טרנופול: עיירות יהודיות
קטגוריה:בורות ירי בשואה
.mx

**mx.** היא סיומת האינטרנט הלאומית של שמות התחום (domain name) של אתרי אינטרנט הרשומים במקסיקו, הסיומת נרשמה בשנת 1989. הסיומת מנוהלת על ידי ארגון *NIC México* המקסיקני.

## סיומות אינטרנט משניות
עד שנת 2009, לא היו קיימים תתי סיומות במקסיקו. הסיומת היחידה הייתה mx.
* **com.mx.** – גופים מסחריים
* **net.mx.** – ספקי רשת (הרישום מוגבל לגופים כשירים)
* **org.mx.** – ארגונים ללא כוונת רווח
* **ngo.mx.** – ארגונים ללא כוונת רווח או ארגונים חברתיים
* **edu.mx.** – מוסדות חינוך
* **gob.mx.** – גופים פדרליים, ממשלתיים או עירוניים

ב-30 באפריל 2009, סיומות אינטרנט משניות היוו רק 0.06% מכלל ההרשמות, חודש לאחר מכן הגיעו ל-4.9%

ב-30 באפריל 2010, סיומות אינטרנט משניות היוו 21.4% מכלל ההרשמות.

## קישורים חיצוניים

* 
* 

* דף הבית של הסיומת

## הערות שוליים

קטגוריה:מקסיקו: תקשורת
ארמיית הצנחנים הראשונה (ורמאכט)

**ארמיית הצנחנים הראשונה** (בגרמנית: **1. Fallschirm-Armee**) הייתה ארמייה גרמנית במלחמת העולם השנייה. הארמייה איגדה את יחידות הפאלשירמייגר השונות בלופטוואפה, והוצבה כהגנה בארצות השפלה.

## היסטוריה
הארמייה נוסדה ב-1 במרץ 1943, ונועדה לאחד את יחידות הצנחנים ("פאלשירמייגר") של הלופטוואפה. מפקד הארמייה הראשון היה קורט שטודנט. הארמייה הוצבה בארצות השפלה, ותפקידה היה להגן על 60 הקילומטרים שבין אנטוורפן ומאסטריכט ולמנוע את נחיתת כוחות בעלות הברית באזור זה. היחידה כללה 3,000 אנשים, ולקחה חלק חשוב בהדיפת כוחות בעלות הברית במבצע מרקט גארדן.

ב-18 בנובמבר 1944, הועבר הפיקוד על הארמייה לאלפרד שלם. הארמייה התבצרה בקו זיגפריד, והתארגנה שם לקראת התקפת בעלות הברית על הקו. אנשי הארמייה הגנו בעוז על הקו, אולם נסוגו אל גשר קטן על הריין, באזור העיירה וזל. ב-10 במרץ 1945 הרסו הגרמנים את הגשר והחלו להתכונן לקראת חצייתם הבלתי נמנעת של כוחות בעלות הברית. ב-20 במרץ 1945 נפצע מפקד הארמייה קשה במהלך הפצצה של בעלות הברית על מפקדתו בהאלטרן (Haltern), והוחלף בידי גינתר בלומנטריט. ב-24 במרץ 1945 פתחו כוחות בעלות הברית במבצע גדול בו השתתפו כ-16,000 צנחנים קנדים, אמריקאים ובריטים, במטרה לחצות את הנהר ולאגף בכך את גרמניה מדרום. הארמייה כללה אז רק 8,000 חיילים. הקרב הסתיים בניצחון מוחץ לבעלות הברית. 

הארמייה המשיכה להילחם, ב-10 באפריל הוחזר הפיקוד לשטודנט. שטודנט נפל בשבי הבריטי ב-28 באפריל, והוחלף באריך שטראובה. הארמייה נכנעה ופורקה בעקבות כניעת גרמניה ב-8 במאי 1945.

## מפקדים
* גנרל אוברסט קורט שטודנט (1 במרץ 1943 - 18 בנובמבר 1944)
* גנרל חיל הצנחנים אלפרד שלם (18 בנובמבר 1944 - 28 במרץ 1945)
* גנרל חיל הרגלים גינתר בלומנטריט (28 במרץ 1945 - 10 באפריל 1945)
* גנרל אוברסט קורט שטודנט (10 באפריל 1945 - 28 באפריל 1945)
* גנרל חיל הרגלים אריך שטראובה (28 באפריל 1945 - 8 במאי 1945)

## לקריאה נוספת
* קורנליוס ראיין, **[[גשר אחד רחוק מדי (ספר)|גשר אחד רחוק מדי]]**, הוצאת זמורה ביתן מודן, 1979. 

## קישורים חיצוניים
* ארמיית הצנחנים הראשונה באתר lexikon-der-wehrmacht 

1
1